СОФИЙСКИ УНИВЕРСИТЕТ “Св. КЛИМЕНТ ОХРИДСКИ”

ФАКУЛТЕТ ПО ПЕДАГОГИКА

***Супервизия в социалната работа***

***Анотация:*** Програмата запознава с моделите на супервизия, с функциите и ролите на супервизора в сферата на социалната работа и с начините за организиране и провеждане на отделни видове супервизия - *индивидуална*, *групова*, *екипна супервизия*; интервизия; *ко-супервизия*; жива, задочна, комбинирана супервизия и др. Акцент в съдържанието на курса е поставен върху спецификите на супервизията, поддържаща воденето на индивидуални случаи. Участниците се запознават с процедури за провеждане на сесии за супервизия и с модели за водене на придружаващата процеса документация.

***Цели на програмата:*** Целта на обучението е да предостави базисни знания и умения за провеждане на супервизия. Фокусът е върху изграждането на компетентност за организиране, водене, документиране на проведената супервизия. Също така, като резултат от обучението участниците ще усъвършенстват и обогатят знанията и опита си методически компетентно да работят със специалисти и екипи, за да ги подпомагат чрез различни форми и техники на супервизия при справянето с трудности във воденето на индивидуалните случаи, общуването с клиенти и с техни близки, изработването на оценки и планове, прегледите на случаи, екипното взаимодействие.

***Форма на завършване:*** Курсът завършва с изпит (тест, решаване на казус и дискусия). Издава се свидетелство.

***Възможност за реализация:*** Програмата е предназначена за ръководители на социални услуги и други структури - дирекции, отдели, звена и екипи в сферата на социална работа; за експерти по социални дейности, провеждащи супервизия; за социални работници и психолози с практика в структури за социална работа, които желаят да придобият основна компетентност за участие в (или водене на) екипна, групова и индивидуална супервизия.

***Продължителност на курса в дни:*** 20 часа, разпределени в 3 дни

*Ръководител на програмата:*

*Доц. д-р Гинка Механджийска*